cyanic-selkie/wikianc huggingface dataset:
Churchill County
Demografie
Vun de 23.982 Inwahners bi’n Zensus vun 2000 harrn 11.767 Minschen Arbeit. Dat Inkamen je Kopp vun de hele Inwahnertall weer 19.264 US-Dollar. 12.908 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 2.535 Minschen maakt. 8,51 % vun de Inwahners leven 2000 ünner de Inkamensgrenz to de Armoot.
Slott Gottorp
Archäologisch Landesmuseum
In’n Mai 2013 hett dat Landesmuseum to’n Anlaat van sien Opdecken vör 150 Johren en Utstellung rund um de Geschichte und de Bedüüden van dit Exponat präsenteert. De bit dorhen in de Nydamhall wiest antiken Funde ut dat Thorsberger Moor un dat Nydam-Moor ut dat 3. un 4. Johrhunnert n. Chr. wurrd sietdem in dat Slott utstellt. Disse Funde hörrn to de indrucksvullsten archäologischen Tüügnisse van dat Land un Nordeuropa. Militärutrüstung, Peergeschirr, Olldagsutstattung un Kleedaasch wiesen en goot antokieken Bild van de Germanen ut den Norden.
Sheridan County (Nebraska)
Demografie
Vun de 6.198 Inwahners bi’n Zensus vun 2000 harrn 3.090 Minschen Arbeit. Dat Inkamen je Kopp vun de hele Inwahnertall weer 14.844 US-Dollar. 3.642 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 726 Minschen maakt. 12,91 % vun de Inwahners leven 2000 ünner de Inkamensgrenz to de Armoot.
Churchill County
Demografie
Vun de Vöröllern her sünd 84,20 % vun de Minschen Witte, 1,60 % Swarte, 2,71 % stammt ut Asien un 0,23 % vun de Eilannen in’n Pazifik. 4,78 % sünd Nakamen vun Indianers. 3,22 % hebbt sik sülven to noch annere Gruppen torekent. 3,27 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 8,66 % vun de Lüüd ansehn.
Historie
De Kreis is an’n 25. November 1861 grünnt worrn.
Slott Gottorp
Archäologisch Landesmuseum
De Sammlungen van dat Archäologisch Landesmuseums mit över dree Millionen Fundstücken führen dör de Geschichte van Nordeuropa van de Steentiet bit in dat hooch Middelöller. Se hörrn to de gröttst Sammlungen van disse Aart in Europa. Dat Museum wurr ut de tosommenführt Beständen van dat ehmalge Museum vaterländischer Alterthümer in Kiel un de Flensborger Sammlung (Flensborgsamlingen) van Helvig Conrad Engelhardt 1836 grünnd. De öldsten Gegenstände wurrn vör etwa 120.000 Johren van den Neandertaler ut Steen fertigt. Füersteenwarktüüg, Wappen un Keramik geven Tüügnis van den langen Weg van den Minschen van de Jäger un Sammler bit to de Buern van de Jungsteentiet. Eenige van de köstbarsten Objekte sünd Pött ut Gold, Dolche un Schwerter ut Bronze as ok Smuck- un Gebruuksgegenstände as de Fibel van Meldörp. Ut de Iesentiet sünd in Sleswig meest 30.000 Grabfunde bekannt. Ünnersöken an de Gräver hemm dat eerstmals mögelk maakt, en nipp un nau Bild van den Upbau van de Sellschopp in uns Land in de Johrhunnerten um de Tietwennen to kriegen. To de bekanntst Exponaten van dat Museum tellen de Moorlieken, as to’n Bispeel de Moorliek van Windeby un de Mann van Windeby.
Odry
Vanaf den 15. September 1958 hebbt se dat Rebeet vun dat Reservat ünner Natuurschuul stellt. Dat is man nich blots vunwegen de Gräver, nee ook to´n Schuul vun över 86 Slääg vun Flechten (anners blots in de hogen Bargen to sehn), de up 300 Steen wassen.
Churchill County
Demografie
10,95 % hebbt 2000 tohuus ’n annere Spraak as Engelsch snackt un 5,99 % vun de Inwahners sünd buten de USA boren worrn.
Thayer County
Historie
De Kreis is 1872 grünnt worrn.
Thurston County (Nebraska)
Historie
De Kreis is 1865 grünnt worrn.
Jan Fedder
Jan Fedder (* 14. Januar 1955 in Hamborg; † 30. Dezember 2019 ok dor) weer en düütschen Schauspeler.
Sien eerste grote Filmrull weer in de Film Das Boot, wo he Pilgrim spelen de. Siet 1990 is he bi de Fernsehserie Großstadtrevier de Polizist Dirk Mathies. Dormit is he in Noorddüütschland düchtig bekannt wurrn. Bi de Serie Nües ut Büttenwarder speel he ok noch de Figur Kurt Brakelmann, de anner Hööftrull speel Peter-Heinrich Brix as Arthur Tönsen. As „Sympathiedreegers för Plattdüütsch“ weern de beiden Schauspelers in’t Johr 2010 mit den Literaturpries vun de Stadt Kappeln uttekent. Brix speel bobento bi’t Großstadtrevier mit.
Slott Gottorp
De Slottinsel
De Slottinsel hett en natürlichen Oorsprung, de hör umgeven Borgsee weer bit 1582 mit de Slie verbunnen, wurr denn aber dör en Damm van de Slie aftrennt. De Insel harr siet dat Middelöller wehrhafte Müerringe un kreeg in de Renaissance en Schild ut mächtig Wällen, de van veer Bastionen an den Ecken schuult wurrn. Dat Baumaterial stamm to’n Deel van Sleswiger Karken, de wiels de Reformatschoon afbraaken wurrn. En Damm verbunn de Insel mit de buterhalv van dat Festungsgelände liggen Gordens. De Wehranlagen wurrn af 1842 afbraaken, dorbi wurrn de Eerdmassen van de Wälle dorto bruukt, de Flach van de Insel to vergröttern.
Middelöller bit Neetiet: Van de Waterborg to dat königlich Slott
Eerstmals düükt de Borg Gottorp um 1161 in en Schriftstück up. Se wurr ünner Bischop Occo upricht un deen ok as Festung van de Bischööp ut dat nah bi liggen Sleswig, nahdem en öllere, nordwestlich gelegen Fluchtborg up dat Gelände van dat hüüdige Goot Falkenberg nah en däänsch Angreep kört haun wurrn weer. 1268 gung de Anlaag in en Tuuschgeschäft an de Schauenborger Grafen un wurr in de Folgetiet immer mal weer van de Dänen angreepen, de Angreep wurrn aber allesamt spoodriek afwehrt.
Jan Fedder
Mit 10 Johr hett he mit Schauspeelünnerricht anfungen un hett up Theater-Böhnen, aver ok in Films mitspeelt. Eegentlich hett he Speditschoonskoopmann lehrt, man sien Leevdaag nich in düsse Beroop arbeit. He hett toletzt up en Buernhoff in Sleswig-Holsteen leevt, woneem he ole Autos, Treckers un sowat sammeln dee.
Wendländsch Platt
Vun den Eenheitsplural her höört dat to’n gröttern Deel to de oosten Grupp mit den Plural vun de Verben op -en. Vun annere Isoglossen geiht dat mehrst mit den Westen. Ok vun’t Oostfäälsche in’n Süden hett de Dialekt noch en lütt beten wat afkregen, to’n Bispeel warrt in’n Süüdwesten vun dat Wendland noch de Eenheitsakkusativ op mik bruukt un nich de Eenheitsdativ op mi. Dat Polabsche hett dat Wendländsche vele Egenheiten nalaten. Een Bispeel is dat h an’n Woortanfang, dat dat Polabsche nich kennen dee un dat in’t Wendländsche faken ok swunnen is oder as Hyperkorrektur ok bi Wöör, wo dat gornich henhöört, mit spraken warrt. Bispelen sünd Und för „Hund“, üt för „hüüt“ oder Hoop för „Aap“. Ok bi de Geslechter vun Wöör gifft dat Ünnerscheed to annere plattdüütsche Dialekten. In’t Wendland kennt se dat Melk, de Bett un de Dörp. En anner Bispeel för en Wendlänner Egenheit, de wohrschienlich nich vun de Polaben afkaamt, is de Vergangenheit op hebben, to’n Bispeel he hett storm för „he is storven“.
Jan Fedder
Upwussen is he as Söhn van en Kneipenbesitter un en Danzdeern up St. Pauli. Ok wenn sien Öllern uppasst hebbt, dat he nich in slecht Sellschopp keem, harr he af un an ok mit de Polizei to doon.
Wendländsch Platt
Dat Wendland weer vun de Polaben mit jemehr polabsche Spraak besiedelt, as in’t 12. Johrhunnert de eersten nedderdüütschen Siedlers na’t Wendland kamen sünd. Ganz suutje hett dat Plattdüütsche dat Polabsche verdrängt, aver ok sülvs Egenheiten vun dat Polabsche opnahmen. Üm un bi dat Johr 1725 is dat Polabsche utstorven.
Jan Fedder
Nebenbi sing Fedder bi de Grupp Big Balls un he weer ok al Synchroonsnacker.
Wheeler County (Nebraska)
Wheeler County is en Kreis (County) in’n US-Bundsstaat Nebraska. He hett 818 Inwahners (Stand Zensus 2010) op en Rebeet vun 1.489 km². De Sitt vun de Verwalten is in Bartlett.
Demografie
Vun de 886 Inwahners bi’n Zensus vun 2000 harrn 471 Minschen Arbeit. Dat Inkamen je Kopp vun de hele Inwahnertall weer 14.355 US-Dollar. 524 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 86 Minschen maakt. 20,65 % vun de Inwahners leven 2000 ünner de Inkamensgrenz to de Armoot.
Historie
De Kreis is 1877 grünnt worrn.
Demografie
2,08 % hebbt 2000 tohuus ’n annere Spraak as Engelsch snackt un 0,00 % vun de Inwahners sünd buten de USA boren worrn.
Vun de Vöröllern her sünd 99,10 % vun de Minschen Witte, 0,23 % sünd Nakamen vun Indianers. 0,56 % hebbt sik sülven to noch annere Gruppen torekent. 0,11 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 0,56 % vun de Lüüd ansehn.
Valley County (Nebraska)
Valley County is en Kreis (County) in’n US-Bundsstaat Nebraska. He hett 4.260 Inwahners (Stand Zensus 2010) op en Rebeet vun 1.471 km². De Sitt vun de Verwalten is in Ord.
Demografie
Vun de 4.647 Inwahners bi’n Zensus vun 2000 harrn 2.316 Minschen Arbeit. Dat Inkamen je Kopp vun de hele Inwahnertall weer 14.996 US-Dollar. 2.781 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 538 Minschen maakt. 12,57 % vun de Inwahners leven 2000 ünner de Inkamensgrenz to de Armoot.
3,80 % hebbt 2000 tohuus ’n annere Spraak as Engelsch snackt un 1,08 % vun de Inwahners sünd buten de USA boren worrn.
Belinda (Maand)
200px|right|De Uranus-Maand Belinda, opnahmen 1986 vun de Ruumsond Voyager 2. Belinda (ok Uranus XIV) is en vun de lütten Maanden vun den Planet Uranus.
Ümloopbahn
Belinda kreist üm den Uranus in en’n middleren Afstand vun 72.255 km un bruukt dorvör ungefäähr 15 Stünnen. De Bahn hett en Exzentrizität vun 0,00011 un is dormit meist kerisrund. Gegen den Äquater vun’n Uranus is de Maandbahn blots üm 0,03° kippt.
Naam
De Maand is 1986 op Biller vun de US-amerikaansche Ruumsond Voyager 2 opdeckt worrn. Toeerst kreeg he vun de IAU de offizielle Beteken S/1986 U5. Later eerst hett he den hüütigen Naam Belinda kregen. As all de annern Maanden vun Uranus, so is ok dat en Figur ut dat Wark vun William Shakespeare oder vun Alexander Pope – disse Traditschoon grünnt op de Naams, de John Herschel, de Söhn vun den Uranus-Opdecker Wilhelm Herschel för de eersten Maanden vun Uranus vörslahn hett. In dissen Fall kummt de Naam ut Popes Kummedie The Rape of the Lock (dt.: Der Raub der Locke)
Egenschoppen
Belinda is noch nich goot utforscht, dorüm weet de Wetenschopplers ok noch nich all to veel över den Maand. De middlere Dörmeter vun Belinda liggt bi 81 km, man an sik is de Maand nich schöön rund man sütt ut as en Ei un mitt 128 × 64 km. De middlere Dicht is üm un bi 1,3 g/cm³, wat düdlich weniger is as bi de Eer. Belinda hett en teemlich lütte Albedo vun 0,07. Dat hett, dat de Maand blots 7 % vun dat infallend Licht wedder torüchstrahlen deit. Belinda tellt dormit to de düsteren Himmelskörpers. An de Bavenflach wiest Belinda en Sworversnellen vun 0,014 m/s² op – also sowat en Promille vun dat, wat wi op de Eer hebbt.
Mrs. Doubtfire
Mrs. Doubtfire (op Platt so veel as „Fro Doubtfire“) is en US-amerikaanschen Filmkummedie ut dat Johr 1993 mit Robin Williams, Sally Field un Pierce Brosnan in de Hööftrullen.
Inholt
De Schauspeler un Synchroonsnacker Daniel Hillard warrt vun sien Fro Miranda op de Straat sett, as he eenmol mehr sien Job hinsmitt un bi de Geboortsdagsfier vun sien Jung Christopher dat Huus in en Slachtfeld verwannelt. Vör Gericht warrt de Fall verhannelt un Miranda kriggt dat Sorgerecht tospraken.
Dat Unheel nimmt sien Lopp, as Sien Ex op den Schwinnel rinfallt. Daniel arbeidt verkleedt as Mrs. Doutfire een poor Maanden as Huushollerin un Kinnerdeern bit de Maskeraad een’n Dag opflüggt, as Daniel de Maske verrutscht. Dat passeert as he versocht, gliektietig mit sien Ex un de Kinner nevst ehr’n niegen Leefsten Stuart un mit sien mööglichen niegen Arbeitsgever Jonathan Lundy Eten to gahn. As de Saak rutkummt is Miranda afsluut suer. Vör Gericht kriggt se nu endgültig dat Sorgerecht.
Eerst as Daniel bi Mr. Lundy en eegen Fernsehsenden kriggt, in de he as „Mrs. Doubtfire“ speelt, un he sik in sien Rull as Huusmann torecht finnen deit, kann sik Miranda överwinnen, em üm jemehr Kinner willen trotz den Striet en gemeensam Sorgerecht antobeden.
Utteken
Mrs. Doubtfire is mit negen Filmpriesen uttekend worrn un weer noch för en poor mehr nomineert. De Utteken weern:
Pawnee County (Nebraska)
Pawnee County is en Kreis (County) in’n US-Bundsstaat Nebraska. He hett 2.773 Inwahners (Stand Zensus 2010) op en Rebeet vun 1.119 km². De Sitt vun de Verwalten is in Pawnee City.
Demografie
Vun de 3.087 Inwahners bi’n Zensus vun 2000 harrn 1.529 Minschen Arbeit. Dat Inkamen je Kopp vun de hele Inwahnertall weer 16.687 US-Dollar. 1.864 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 320 Minschen maakt. 10,75 % vun de Inwahners leven 2000 ünner de Inkamensgrenz to de Armoot.
Historie
De Kreis is 1854 grünnt worrn.
Demografie
2,90 % hebbt 2000 tohuus ’n annere Spraak as Engelsch snackt un 0,36 % vun de Inwahners sünd buten de USA boren worrn.
Vun de Vöröllern her sünd 98,87 % vun de Minschen Witte, 0,26 % stammt ut Asien un 0,19 % sünd Nakamen vun Indianers. 0,03 % hebbt sik sülven to noch annere Gruppen torekent. 0,65 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 0,68 % vun de Lüüd ansehn.
Clark County (Nevada)
Clark County is en Kreis (County) in’n US-Bundsstaat Nevada. He hett 1.951.269 Inwahners (Stand Zensus 2010) op en Rebeet vun 20.489 km². De Sitt vun de Verwalten is in Las Vegas.
Demografie
Vun de 1.375.765 Inwahners bi’n Zensus vun 2000 harrn 688.917 Minschen Arbeit. Dat Inkamen je Kopp vun de hele Inwahnertall weer 21.785 US-Dollar. 715.402 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 156.083 Minschen maakt. 10,60 % vun de Inwahners leven 2000 ünner de Inkamensgrenz to de Armoot.
Historie
De Kreis is an’n 5. Februar 1909 grünnt worrn.
Demografie
25,97 % hebbt 2000 tohuus ’n annere Spraak as Engelsch snackt un 18,01 % vun de Inwahners sünd buten de USA boren worrn.
Vun de Vöröllern her sünd 71,58 % vun de Minschen Witte, 9,08 % Swarte, 5,27 % stammt ut Asien un 0,47 % vun de Eilannen in’n Pazifik. 0,79 % sünd Nakamen vun Indianers. 8,61 % hebbt sik sülven to noch annere Gruppen torekent. 4,20 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 21,96 % vun de Lüüd ansehn.
Johannes (Apostel)
duum|Johannes, na en Bild vun [[Hans Memling]] Johannes (Ooldgreeksch: Ἰωάννης) is een Jesus vun Nazareth siene Apostels ween. Dor steiht in dat Nee Testament wat over schreven. Na de Bibel weer he de Söhn vun en Fischer mit Naam Zebedäus un de Broer vun Jakobus, de ok Apostel wurrn is.
Johannes sien Evangelium un annere Bibelböker
Johannes warrt vun de Traditschoon ankeken as de Schriever vun fiev Böker ut dat Nee Testament. Dor sünd een Evangelium, dree Breeve un een Apokalypse (Johannes siene Apenbarung) mank. De meisten Theologen meent hüüttodaags avers, düsse Schriften weern nich vun den Apostel Johannes, man se stammen eerst vun dat Enn vun dat 1. Johrhunnert. Se seht de Saak ok so, dat sien Evangelium nich vun Johannes is, man tohopenschostert vun verscheden Schrievers (Kiek bi Johannes (Evangelist)).
Festdage un Schutzhilligen
Sien Festdag is in de Kathoolsche Karken de 27. Dezember. In de Orthodoxe Karken warrt he an’n 26. September un an’´n 8. Mai fiert. He is de Schutzhilligen vun Lüttasien, Sundern, Umbrien, de Bisdömer bisdommen Milwaukee un Cleveland, dorto ok vun de Kunsthökers, de Schrievers, de Bookbinners, de Komponisten, de Rutgevers, de Bookhökers, de Lithographen, de Malers, de Bildhauers, de Papeermakers, de Druckers, de Druck-Setters, de Theologen, de Glasmakers, de Spegelmakers, de Graveure, de Kerssentreckers u n Korfmakers un vun de Frundschop. He warrt anropen bi Brandwunnen, gegen Hagel, Vergiften, Footwunnen un Epilepsie.
De Bröer weert beropen
As Johannes un sien Broer bi weern, de Fischernetten ut to spölen, hett Jesus jem ropen. Se schollen siene Jüngers weern (Markus 1, 19f). Se hefft em höört un sünd glieks mit em mitgahn.
Kathoolsche Traditschoon
left|thumb|250px|Graff vun Johannes in [[Ephesus, Törkei.]] Na de kathoolsche Traditschoon sünd Johannes un Maria umtagen na Ephesus. Dor weern se denn ok sturven. Man Historikers betwiefelt dat vunwegen dat hoge Oller vun Maria. Man liekers steiht dat Johannesevangelium düütlich unner Indruck vund en Hellenismus un vundeswegen kann dat nich ganz utslaten weern, dat Johannes in Ephesus wohnt un ok schreven hett. De Legenn vertellt, he weer as en Merteler in en Ballje mit heet Ööl smeten wurrn. Vundeswegen warrt he ok „Sankt Jan in dat Ööl“ nömmt. Man he gung dor nich vun doot. Denn hefft em de Römers na dat Eiland Patmos verbannt. Dor schall he denn dat Book vun siene Apenbarung schreven hebben. Na de Legenn is he in hogen Oller as Lesten vun de Apostels doot bleven. He weer ok de eenzigste Apostel ween, de en natüürlichen Dood sturven is.
Rull
Tohopen mit Simon Petrus sünd Johannes un Jakobus de Jüngers ween, up de sik Jesus an’n meisten verlaten hett. Se hefft den Binaam “Dunnersöhns” kregen. Se sünd dor mit bi ween, as Jesus up den Barg Tabor verherrlicht wurrn is (Markus 9,2-13). Dor weer Jesus siene Kledaasch so witt, as Snee un he snack mit de Propheten Elia un Moses. Na Eusebius vun Caesarea hett sik de ganze Saak up den Barg Hermon afspeelt, wat ok wohrschienlich is. Ok is Johannes as eenzigsten Jünger uner dat Krüüz nich weglopen, man hett Jesus siene Mudder Maria to Sieten stahn. Allgemeen warrt annahmen, he weer ok meent mit den „Jünger, den Jesus leev harrt hett“ ut dat Johannesevangelium (Joh. 20,2).
Festdage un Schutzhilligen
En bekannten Schöler vun Johannes weer Polykarp vun Smyrna.
Paul VI.
Paapst Franziskus hett Paul VI. an'n 19. Oktober 2014 selig spraaken un an'n 14. Oktober 2018 hillig spraaken. Sien Gedenkdag in de Liturgie is de 26. September.
mini|Wappen vun Paul VI. Paapst Paul VI. (börgerlich Giovanni Battista Enrico Antonio Maria Montini; * 26. September 1897 in Concesio bi Brescia; † 6. August 1978 in den päpstlichen Sömmersitt Castel Gandolfo) weer van 1963 bit 1978 nah dat Tellen vun de Kark de 262. Paapst vun de röömsch-kathoolsch Kark. Wegen sien präägend Rull för den Verloop vun dat Tweet Vatikaansch Konzil, sien Beslussfaaten un dat Ümsetten vun dat wat dor entscheeden wurrn is, gellt he för so eenig Lüüd as eegentlich „Konzilspaapst“. Wohrscheinlich hett kien enkelt anner Paapst jemals en so umfaaten karklich Gesettgeven dörsett, wenn ok de gesamte Neefaaten vun dat nahkonziliare Gesettbook (Codex Iuris Canonici) eerst 1983 publizeert wurr.
Pontifikat un Konzil
An' 27. November 1970, den tweeten Dag vun sien letzt Utlandsreis dör Asien un Ozeanien, is Paul VI. in de philippiensch Hööftstadt Manila man blots knapp en Anslag mit en Mess dör en as Preester verkleedt, wahrschienlich dörnanner loopen kolumbiaanschen Kunstmaler entgahn. He wurr dorbi vun den lateren amerikaanschen Arzbischop Paul Marcinkus un sien Privatsekretär Pasquale Macchi rett. De Attentäter wurr in en psychiatrische Klinik inleefert.
Kunstupdrääg
Wiels un nah dat Tweete Vatikaansch Konzil hett Paapst Paul VI. mehrere Künstler un Architekten mit Arbeit beupdragt. 1964–1977 entstunnen somit nee Warken in' Vatikan. „Zu diesen […] zählen vier päpstliche Grabdenkmäler und vier Bronzeportale für die Petersbasilika, der päpstliche Kreuzstab, die Vatikanische Audienzhalle mit Synodensaal und die päpstliche Privatkapelle im Apostolischen Palast.“ De bronzen Ferula van 1963 hett Lello Scorzelli schafft.
Karklich Werdegang
Nah den Dood vun Paapst Pius XII. wurr Montini as „papabile“ hannelt, ofschons he nich Kardinal weer. Den Kardinalshoot kreeg he eerst an' 15. Dezember 1958 dör Johannes XXIII. un wurr dormit as Kardinalpreester mit de Titelkark Santi Silvestro e Martino ai Monti in dat Kardinalskollegium upnommen. Wiels dat Tweet Vatikaansch Konzil, bi de he Liddmaat vun de Kommission för de buterordentlichen Upgaven weer, hull sück Montini (weetend, wat för Risiken so en Konzil bargen dee) in de Apenlichkeit – un in de Konzilaula – upfallend torüch un hett blots tweemal to de versammelt Bischööp snackt. Achter de Kulissen hett he aber düchtig Övertüügensarbeit, wat de programmatische Gestaltung vun dat Konzil angung, leist. Johannes XXIII., de Montini bannig schätzen dee, harr den Konzil afsichtlich kien eng Richt vörgeven, dormit de en Eegendynamik entwickeln kunn. Dat wedderum führ ünner de Konzilsvaders to en anfänglich Richtlosigkeit. Montini hett dat schafft, disse kritisch Phase to överwinnen. Vun eenig Kardinälen wurr Montini all dordör as Nahfolger vun den all dormals kranken Johannes XXIII. ansehn.
mini|Giovanni Battista Montini al Kardinal-Arzbischop vun Mailand (1956) Giovanni Battista (Giambattista) Montini weer de Söhn vun en Zeitungsverlegger un Politikers. Sien Studien hett he in Mailand un Rom maakt un de mit den juristischen un theologischen Doktergrad afslooten.
De letzten Maanden un Dood
An' 16. März 1978 wurr de christdemokraatsch Politiker Aldo Moro vun den Roten Brigaden entführt. Moro un de Paapst weern siet hör Studientiet befrüend. Paul VI. hett sück persönlich för dat Freelaaten vun Moro insett, indem he sück mit en sülvst vun Hand schreven Breef an de Entführer wendt hett. Trotz disse Bemühungen wurr Moro vun sien Entführer ümbrocht; Paapst Paul VI. sülvst hull later de Messe in' Rahmen vun dat Staatsbegräbnis för Moro.
An' 14. Juli 1978 is Paul VI. to de pääpstlichen Sömmerresidenz Castel Gandolfo upbraken. Ofschons he gesundheitlich anslahn weer, hett he sück dor mit den neen italieenschen Staatspräsidenten Sandro Pertini drapen. An' glieker Dag harr de Paapst Probleme Luft to kriegen un muss Suerstoff toführt kriegen. An' folgen Dag (Sönndag) weer de Paapst erschöpft, wull aber liekers den Angelus beden. He weer dorto aber nich in de Laag un bleev stattdessen in't Bett. Vun dor hett he an de Messe an' Abend deelnommen. Nah de Kommunion hett he denn en swoor Hartinfarkt kreegen, an de Folgen he denn an' 6. August 1978 gegen 21:40 storven is. Paul VI. wurr in de vatikaansch Grotten bestatt, as dat sien Wunsch weer in en Eerdgraff.
Pontifikat un Konzil
Nah Paul VI. is de Utteknung Internatschonaler Pries Paul VI. nömmt. Dat Istituto Paolo VI in Concesio bi Brescia erforscht dat Pontifikat vun dissen Paapst. Tosommen mit de École francaise de Rome hett dat Institut 1984 en umfaaten Wark över Paul VI et la modernité dans l’Église herutgeven.
De letzten Maanden un Dood
mini|hochkant|Grafflege vun Paapst Paul VI. in den vatikaansch Grotten vun de Petersbasilika
Kunstupdrääg
1964–1971 leet Paul VI. de groot Vatikaansch Audienzhall dör Pier Luigi Nervi (1891–1979) errichten. De vatikaansch Audienzhalle wurrd för Begäng nah hör Funktschoon („Aula delle Udienze Pontificie“), hör Architekten („Sala Nervi“) bzw. hüüt offiziell nah hör Bauherrn („Aula Paolo VI“) nömmt.
Pontifikat un Konzil
Paul VI. führ dat vun sien Vorgänger Johannes XXIII. inberopen Tweet Vatikaansch Konzil to' Enn. Das Konzil weer nah buten hen en groot Spood för de kathoolsch Kark, dor he Sülvstkorrektur vun Annersdenken positiv upnommen wurr.
Karklich Werdegang
Wiels dat Öllerspontifikats vun den swoor kranken Pius XII. harr Montini, wegen sien Nähe to'n linkel Flögel vun de italieensch Partei Democrazia Cristiana (um Amintore Fanfani) as „sozial-liberal“ verdächtigt, starke Gegner in de röömsch Kark un hör Umgeven. So hett he de dormals as innovativ ansehn Laienorganisatschoon Opus Dei ok gegen Aktivitäten vun führen, dormals integralistisch orienteert Jesuiten, ünnerstütt.
Enzykliken
De fiev groot Enzykliken staht allesamt thematisch in' Tosammenhang mit den II. Vatikaanschen Konzil un verdüütlichen aktuell Aspekte vun de Glovens- un Sittenlehre mit gröttere Utführlichkeit as dat in den Konzilsdokumenten mögelk weer. In de Folgetiet hett de Paapst wiedere Apostolische Schrieven, insbesünnere Octogesima Adveniens to de kathoolsch Soziallehre (1971) as ok Gaudete in Domino un Evangelii Nuntiandi in dat Hillige Johr  1975 herutgeven.
Kunstupdrääg
Papst Paul VI. wies en besünner Apenheit för de tietgenössische Kultur, vör allen för de Billen Kunst. Mit de vun hüm sammelt Warken vun modern religiöös Kunst hett Paul VI. en eegen Afdeelen in de Vatikaansch Museen inricht, de he 1973 as Sammlung Moderner Religiöser Kunst apen maakt. Die Museumsafdeelen umfaat etwa 800 Warken vun etwa 250 internatschonalen Künstlern. Wiedere Warken keemen 1977 as Schenkungen vun tietgenössisch Künstlers to'n Anlaat vun den 80. Gebortsdag vun Paul VI. an' 26. September 1977 in de Sammlung.
Pontifikat un Konzil
Paul VI. harr weder de Volksdömlichkeit vun sien Vörgänger noch dat Charisma vun sien Nahfolger. Swächt dör Öller un Krankheit hett he besünners in de Laatphase vun sien Pontifikats immer mehr en Bild vun Hülpslosigkeit afgeven. In de Rückschau teknet sück aber mehr un mehr af, dat he dör sien Verzicht up traditschonelle Statussymbole (Baldachin, Pfauenwedel, Thronassistenten, Nobelgarde) as ok dör sien Ernstnehmen vun den Minschen un de sien Probleme to den modernsten Paapsten vun dat 20. Johrhunnert tellt. He hett völ Reformen verfügt, ahn dorvan groot Uphevens to maken. To dat Afschaffen vun de över 400 Johr düern Institutschoon vun den Index vun de verboden Böker reck 1965 en Nebensatz in de Anordnung to de Reform vun dat Hillig Offizium. mini|hochkant=1.1|Paapst Paul VI. bi den Tweeten Vatikaanschen Konzil
Karklich Werdegang
Pius XII. harr 1952 de Naams vun sien beid Mitarbeiter Montini un Tardini an de Tipp vun de nee Kardinalslist sett un harr dat in' Januar 1953 den dormals anwesenden Kardinälen in dat Konsistorium 1953 mitdeelt („Iam erant nomina in primis a Nobis scripta.“). Nahdem se aflehnt harrn, hett Pius XII. 1952 Montini un Tardini to Pro-Staatssekretären (beid ahn Bischopsrang un ahn Kardinalswürde) maakt. Montini, de in den Naam vun den Paapst faken Reden schreven un hollen harr, hett he twee Johr later nah den Dood vun Kardinal Ildefonso Schuster völlig överraschend as Arzbischof nah Mailand schickt. De Anlaat, dat he ut Rom entfernt wurrn weer, schienen Differenzen mit Pius XII. ween to hemm. Annern meenen, dat Pacelli sien bewährten Mitarbeiter bewusst pastorale Erfohrungen mitgeven wullt hett.De Weehn to'n Bischop kreeg he an' 12. Dezember 1954 in' Petersdom dör Kardinal Eugène Tisserant; de Paapst weer dör swoor Krankheit verhinnert, de sülvst to spennen, hett sück aber an de Fier mit en Anspraak över Funk bedeeligt. Montini hett sück nu mit all Kraft mit de Grootstadtseelsörg in de noorditalieensch Metropole befaat. Sien Hööftoogenmark gull dorbi de Arbeiterwelt un den Bau vun nee Karken in Mailand, woför he sien gesamt Privatvermögen hergeev.
Pontifikat un Konzil
Togliek weern aber ok nee Krisen to bestahn. De Paapst hett en Reeg vun de in dit Konzil anstött Reforemen, as de Liturgiereform to'n Enn brocht. Liberale Theologen bemängeln woll, dat de Paapst en dörgriepen Demokratiseeren vun de Kark energischen Wedderstand tomöötsetten dee. Dormit folg he dat „petrinische Prinzip“ vun sien Vorgänger, begreep den Gehorsam tegenöver dat karklich Amt as Vörutsetten vun den Dialog (Enzyklika Ecclesiam Suam van 1964). Ferner hett he dat Hillige Offizium reformieert un hett dorut de Kongregatschoon för de Gloovenslehre schafft. Mit sien Enzyklika Populorum progressio (1967) un dat Apostolisch Schrieben Octogesima adveniens (1971) hett he en wichtigen Bidrag to de Wiederentwickeln vun de kathoolsch Soziallehre leist.
mini|hochkant|Paul VI. (1977)
Verehrung
De Paapstforschung oordeelt över Paul VI., dat he to Leevtieiden vun völ verkannt un anfeindt wurrn is, ofschons he sück dat nich licht maakt harrt hett. In' Rückblick wurrd nu faken anerkennt, dat Montini völ vun sien Vörgänger an Reformiefer överdrapen hett. He hett dormit den Weg för sien Nahfolger bahnt, hull aber an de traditschonell Stellung vun dat Paapstdom fast. De mit den Paapst befrüend franzöösch Philosoph Jean Guitton keem all frö to de Inschätzen, dat de Leistung vun dat Pontifikat vun de Nahwelt noch opdeckt wurrn dee.
Pontifikat un Konzil
An' 10. Juni 1969 weer Paul VI. in Genf. He hett dorbi Reeden hollen vör de internatschonale Arbeitsorganisatschoon ILO to'n Anlaat vun hör 50-johrig Bestahn un vör den Ökumeenschen Raat vun de Karken (Notre nom est Pierre.). Van' 31. Juli bit to'n 2. August 1969 hett Paul VI. Uganda besöcht; dat weer de eerste Afrikabesöök vun en Paapst.
Verehrung
De Fortführen un den Afsluss vun dat Tweete Vatikaansche Konzil (1962–1965) hett Paul VI. all dree Daag vör Amtsinführen un Krönung (30. Juni 1963) as de zentrale Upgaav vun sien Pontifikat betekent. As dat-Konzil-interpreteeren „Gesettgever“ weer Paul VI. de „eigentliche Konzilspapst“, „nicht nur, weil er sämtliche Beschlüsse des Zweiten Vatikanum in Kraft setzte, sondern auch, weil seine gesamte Amtszeit von der ungeheuren Aufgabe geprägt war, das Konzil ins Leben der Kirche zu überführen. Entsprechend groß ist die Bedeutung des Montini-Pontifikates für alle Fragen der Rezeption und Hermeneutik des Zweiten Vatikanischen Konzils“.
Pontifikat un Konzil
De Reformen vun Paul VI., insbesünnere de Liturgiereform in' Ansluss an dat Tweete Vatikaansch Konzil, hemm to en Afspalten vun de traditschonalistischen Bewegung um den Arzbischop Marcel Lefebvre mit rund 120.000 Anhänger führt, wat bit hüüd andüern deiht, as ok to dat Billen vun verscheeden sedisvakantistisch Krinken (mit je eenig Dutzend oder eenig hunnert Anhänger). In' Ganzen kunn eerstmals nah en Konzil vun de Neetiet de Eenheit vun de Kark Kirche (mit hüüd ca. 1,2 Mrd. Katholiken) wohrt wurrn.
Dat weer de Uptakt för völ Utlandsreisen vun Paul VI. un sien Nahfolger. Paul VI. hett noch 1964 Indien, 1967 Fátima un Istanbul, 1968 Kolumbien, 1970 ünner anner de Philippinen un Australien un all an’ 4. Oktober 1965 die UNO in New York besöcht. De Freedensappell vun den Paapst för de UNO hörrt to de an’ meesten beacht politisch Reden vun dat 20. Johrhunnert.
An’ 1. Januar 1968 führ Paul VI. för dissen Dag för de Weltkark den Weltfreedensdag in.
Verehrung
Johannes Paul II. hett an' 11. Mai 1993 dat Seligsprekensverfohren för Pauls VI.in Gang sett In' Dezember 2012 stell Paapst Benedikt XVI. den heroischen Tugendgrad fast un hett Paul VI. to'n ehrwürdigen Deener vun Gott erhaben. . In' Dezember 2013 hett de Hillige Stohl de Anerkennung vun en medizinisch nich verklorboren Heelung up Förspraak vun Paul VI. bestätigt. Midden Februar 2014 hett de Heiligsprekenskommission de Heeelen vun en noch nich boren Kind as Wunner anerkennt.
Pontifikat un Konzil
In dat Pontifikat vun Paul VI. fall ok en vörsichtig diplomatisch Öffnung den kommunistischen Staaten tegenöver. All an’ Rand vun de UNO-Vullversammlung harr dat en eerst informell Ünnerreden mit den sowjeetschen Butenminister Andrei Andrejewitsch Gromyko geven. In dat folgen Johr hett Gromyko offiziell um en Tosommenkunft mit den Paapst nahsöcht, to de dat an’ 27. April 1966 in’ Vatikan keem. Neben Gesprächen över de weltpolitische Gesamtlaag hett Paul VI. bi dit Drapen vör allen Religionsfreeheit in de Staaten vun den Ostblock forderts. In de folgen Johren hemm sück de Diplomaten vun den Hilligen Stohl und de Sowjetunion och fakener in Moskau as ok in’ Vatikan drapen. Dormit hett sück Paul VI. vun de strikt antikommunistisch Hollen siet Pius XII. afwendt, wornah Kuntakte mit de Sowjetunion un anner kommunistisch Staaten wietgahnd aflehnt wurrn. Teel vun den Paapst weer dat, dör de vörsichtig Annäherung den swooren Stand vun de kathoolsch Kark in’ Ostblock lichter to maken.
Sonstiges
Papst Paul VI. hett mit Albino Luciani (Ernennung: 1973), Karol Wojtyla (Ernennung: 1967) un Joseph Ratzinger (Ernennung: 1977) de dree Bischööp to Kardinälen haben, de later sien Nahfolger wurrn sullen. Paul VI. sülvst (as jeweils sien sämtlichen söss Vörgänger in dat 20. Johrhunnert) weer vun sien unmiddelbor Vörgänger to'n Kardinal nömmt wurrn.
Pontifikat un Konzil
In disse Form nee weern de Pilgerreisen vun Paul VI. As he an’ 4. Dezember 1963, to’n Sluss vun de tweet Sitzungsperiood vun dat Tweete Vatikanum, de dorup nich vörbereite Kanzilvaders akünnigen dee, dat he van’ 4. bit 6. Januar 1964 en Ries in’t Hillige Land ünnernehmen wull, weer dat as en Dönnerslag. Denn siet 150 Johr (un um 1814 toletzt Pius VII. blots ünner den Dwang vun Napoleon) harr kien Paapst mehr italieensch Grund verlaaten. Un dat sull de eerste Pilgerfohrt ween, de je en Paapst in dat Hillige Land ünnernehm; noch dorto in en Tiet, as dit Territorium politisch hööchst umstreeden un gefährlich weer. Todem seeg dat ut, as wenn dat Protokoll vör de nich to lösen Upgaav stunn, de Vörbereiten in man blots veer Week dörtoführen. De Reis, de to de hillig Stäen in Israel un Jordanien führen dee, funn weltwiet Beachtung. In Jerusalem is he mit Patriarch Athinagoras vun Konstantinopel tosommendrapen, wat 1965 to dat Upheven vun de gegensiedig Exkommunikatschonen tüschen de Patriarchaten vun Konstantinopel un Rom führen dee. Mit disse Reis harr de kathoolsch Kark doröver herut faktisch den Staat Israel akzepteert.
Bützfleet
Religion
duum|Örgel von de Nicolai-Kark Bützfleet is evangeelsch-luthersch präägt un billt en egen Kaspel mit de Nicolai-Kark as Kaspelkark.
Historie
Bi de Stormflood von 1962 is de Oord deelwies överswemmt worrn. In de Johren 1960 is denn ok dat Industrierebeed Bützfleet anleggt worrn, dat glieks an de Elv op Bützfletersand liggt. Dorto höört dat grote Dow-Wark Stood, de Aluminium Oxid Stood un fröher VAW/Hydro Aluminium. Över den Haven Bützfleet is dat Rebeed an’n Seeverkehr anslaten.
duum|Luftbild von Bützfleet mit’n [[Haven Bützfleet (2012)]] duum|Luftbild von dat Industrierebeed Bützfleet (2012) Bützfleet is en Dörp mit üm un bi 4800 Inwahners in de Gemeen Stood in’n Landkreis Stood, Neddersassen.
Historie
Mit de Industrie is ok en Barg törksche Gastarbeiders na Bützfleet kamen, de dor nu al in twete un drüdde Generatschoon leevt. Vondaag hett de Oort ok en egen Moschee von DİTİB.
Religion
För de Kathoolschen is de Hillig-Geist-Kark in Stood tostännig.
Wapen
Dat Wapen is baven blau un ünnen gröön dör en sülvern Wellenband deelt. Baven is en sülvern Seilschipp to sehn, ünnen en sülvern Urn.
Kultur
Bi’n Bützfleter olen Karkhoff an de Nicolai-Kark steiht en Denkmaal för de Fullenen ut de twee Weltkrieg’ ut dat Kaspel Bützfleet.
Lüüd
De Politiker Nicolaus Dreyer weer ut Bützfleet. Ok de Politiker Wilhelm Stülten is dor boren.
Historie
De Oort weer vör 1885 Deel von dat Amt Freeborg un weer denn in’n Kreis Keden. 1932 is dat an’n Landkreis Stood kamen.
Weertschop un Infrastruktur
De Volksbank Keden hett in Bützfleet in’n Aavtmaschenweg 312 en Filiaal.
Historie
As Dörp an de Elv weer de Schipperee jümmer wichtig för Bützfleet, aver ok de Bueree, besünners de Aavtbo, hett en grote Rull speelt.
Religion
In Bützfleet gifft dat ok de Ulu-Camii-Moschee von de Törksch-Islaamsche Union von de Anstalt för Religion.
Kultur
De Bützfleter Wiehnachtsmarkt warrt jümmer an’t eerste Wekenenn in’n Advent in de Festung Graueroort fiert. Den eersten Wiehnachtsmarkt in de Festung hett dat 2010 geven.
Geografie
Bützfleet liggt in de Masch glieks an de Elv un höört to Keden. Dat is de süüdlichste gröttere Oord in Keden, achter de Swing fangt Olland an. De Münn von de ole Bützfleter Süderelv is dör dat Abbenfleetsperrwark afsperrt. Dör den Oort merrn dör flütt de Hörn-Götzdörper Kanaal, de en Stück in’n Noordoosten denn in de Bützfleter Süderelv münnt.
Wapen
Dat Wellenband steiht för dat Fleet, dat Blau un dat Schipp för de Elv un de Schipperee un dat gröön för dat siede Land un de Bueree. De Urn wiest op de wichtigen Funnen ut de Vörgeschicht in Bützfleet.
Historie
In’n Eersten Weltkrieg sünd 33 Soldaten ut Bützfleet fullen oder vermisst.
Geografie
De Naveröörd sünd Barnkroog un Abbenfleet in’n Noorden, Bützfletersand in’n Oosten, Götzdörp in’n Süden, Stodermoor in’n Süüdwesten un Bützfletermoor in’n Westen.
Historie
Bützfleet höört siet de Gemeenreform in Neddersassen an’n 1. Juli 1972 to de Gemeen Stood.
Freetied
De Oord hett veer Speelplätz un en Freebad. Blangen dat Freebad gifft dat bi Abbenfleet ok en Strand an’e Elv.
Oortsraad
De Oortsraad hett 15 Maten.
Scholen
Bützfleet hett en Speelkreis un en Kinnergoorn. De Kinnergoorn hett 1967 apen maakt un is wedder nee opboot worrn, nadem he 2007 kumplett utbrennt is. An Scholen gifft dat de Grundschool an’t Fleet un en Hauptschool. För de högeren Scholen mööt de Schölers na Stood. För’t Gymnasium normalerwies na de Vincent-Lübeck-School un för de Realschool na de Realschool Camper Höh.
Historie
duum|Infohrt na’n Industriehaven Bützfleet dükert as Buttesvlethe 1124 toeerst in de Oorkunnen op, as Land in Bützfleet an dat Klooster Harsfeld schenkt warrt. In disse Tied warrt ok toeerst von en Kapell in Bützfleet snackt.
Verkehr
Dat Industrierebeed Bützfleet is an de Iesenbahn anslaten, de Oord hett aver keen Bahnhoff för Personenverkehr. De nächste Bahnhoff an de Nedderelvbahn is de Bahnhoff Stood.
Strandvolleyball
duum|Strandvolleyball duum|De düütsche Speler Stefan Uhmann duum|Spelersche un Schiedsrichter Strandvolleyball oder ok Beachvolleyball is en olympische Mannschopssportoort ut de Koppel vun de Torüchslagspelen, bi de sik twee Mannschoppen, elk mit twee Spelers, op en dör en Nett ünnerdeelt Speelfeld ut Sand gegenöverstaht. Dat Teel is dorbi, en Ball över dat Nett op den Bodden vun’t gegnerische Speelfeld to spelen oder de annere Mannschop so antospelen, dat se en Fehler maken deit. Entwickelt hett sik Strandvolleyball in de 1920er Johren in de USA as en Afoort vun’n normalen Hallen-Volleyball. Mit de Tiet is disse Afoort jümmer mehr professionaliseert worrn, üm wegtokamen vun den Roop as reinen Freetietsport. Bi de olympschen Spelen 1996 is Strandvolleyball dat eerste mol Deel vun’t offizielle Programm wesen un 1997 fünnen in Los Angeles to’n eersten mol offizielle Strandvolleyball-Weltmeesterschoppen statt. To Anfang weern vör allen de Mannschoppen ut de USA un Brasilien de annern vörut, later hebbt aver ok annere Natschonen as Düütschland, China oder Australien Medaillen wunnen.
Spelers
Bi offizielle Wettstrieden besteiht en Strandvolleyball-Mannschop ut twee Spelers. Gröttere Mannschoppen gifft dat blots in’t Training oder bi Freetietveranstalten. De Mannslüüd drägt Shorts un en Shirt, wiel de Fronslüüd in’n Bikini spelen doot. Wenn dat Weder koolt is oder dat regen deit kann ok warmere Kledaasch verlööft warrn. De Spelers speelt plattbarft op dat Feld.
Speelfeld
Dat Speelfeld is rechteckig mit en Flach vun 16 mol 8 Meters, de vullstännig mit Sand bedeckt is. In de Mitt warrt dat Feld dör en Nett in twee Speelhälften splitt. Dat Nett hett en Hööch an de böveren Kant vun 2,43 m bi de Mannslüüd un vun 2,24 m bi de Fronslüüd un driggt an de Ennen en Antenn. Buten de Sietenlienen is en Freezoon vun tomindst dree Meters vörschreven. En Middellien gifft dat nich, aver en Speler dröff blots denn op de gegnerische Hälft pedden, wenn de Gegner dorbi nich stört warrt.
Olympsche Spelen
Bi de Fronslüüd sünd all negen Demaillen vun de eersten dree Olympschen Spelen an de Mannschoppen ut Brasilien, de USA un Australien gahn. Sandra Pires un Jackie Silva (1996), Natalie Cook un Kerri Pottharst (2000) as ok Kerri Walsh un Misty May-Treanor (2004) hebbt dorbi in’t Endspeel jümmer gegen en brasiliaansch Duo wunnen. De letzten beiden hebbt 2008 noch en tweet mol wunnen, ditmol aver gegen de Mannschop ut China.
Öösterriek
duum|hochkant|De öösterriekschen Schwaiger-Süsters Öösterriek tellt siet 2003 to de spoodrieken Natschonen in’n internatschonalen Strandvolleyball. Dat Johr hebbt Nik Berger un Clemens Doppler de EM in Alanya wunnen, 2007 hett Doppler tosamen mit Peter Gartmayer noch mol den Titel wunnen. In de folgen Tiet hett dat Duo Reinder Nummerdor un Richard Schuil dreemnol in de Reeg den Titel wunnen. Nich so veel Spood harrn toeerst de Fronslüüd, de eerst 2011 mit Barbara Hansel un Sara Montagnolli jemehr eerste EM-Medaille wunnen hebbt. Dat tweete öösterrieksche Natschonalteam besteiht ut de Süsters Doris un Stefanie Schwaiger, de bi de olympschen Spelen in Peking un dorna ok bi de Weltmeesterschoppen bit in’t Veerdelfinale kamen sünd.
Swiez
De Swiezer Mannslüüd sünd bi de Europamnesterschoppen vör Düütschland de spoodriekste Natschoon. Doran hebbt den gröttsten Andeel de Bröder Martin un Paul Laciga, de dat Turneer vun 1998 bit 2000 dreemol in de Reeg wunnen hebbt. Dat Johr dorop sünd denn de Swiezer Markus Egger un Sascha Heyer Meester worrn. Ok Patrick Heuscher un Stefan Kobel weern mehrmols ünner de besten Mannschoppen in Europa un hebbt 2004 in Athen ok de opstunns eenzige olympsche Goldmedaille för de Swiez wunnen. Bi de Fronslüüd is Simone Kuhn en rutragen Swiezerin. Se weer an all dree Swiezer Medaillen bi Europameesterschoppen bedeeligt. 2004 hett se tosamen mit Nicole Schnyder-Benoit wunnen, 2009 weer se mit Nadine Zumkehr Drüdde.
Technik
De Pokeafwehr warrt to’n Afwehren vun Ball vöer Bosthööch bruukt, de wieter weg sünd un blots mit een Hand to kriegen sünd. Dat Handgelenk is jüst so as bi’n Angreepspoke böögt oder streckt, aver nienich överstreckt. De Impeuls warrt afhangig vun de Positschoon to’n Ball ut dat Handlidd un/oder ut den Ellbagen oder de Schuller överdragen. De so nöömte Tomahawk is en Technik, bi de man Bäll, de nich hard slahn sünd, dicht an’n Lief mit an’anner leggte Hannen bi slaten Fingers över de Schuller (also in oder över Kopphööch) afwehrt. De Fingerlidden överlappt sik dorbi un de Duumens wiest na baven. De Ball warrt mit de Handkanten speelt un kriggt den Impeuls dör dat lichte Strecken vun de Arms. To’n afwehren vun hard slahne Bäll dicht an’n Lief in Bosthööch bruukt man de Chickenwing-Technik. Dorbi deent en gliek dull böögten Böver- un Ünnerarm oder Ellbagen as Speelflach – ünnerstütt, wenn nödig, dör de Bost oder de Schuller vun de glieken Liefhälft. De Impuls kummt hier dör’t Anböhren vun de Arms un Schuller. De Gatordig (eng.: gator = Alligator) warrt bi harde Bällöver Hüfthööch anwennt. Se warrt dicht an’n Lief mit beide Hand-Binnenflachen afwehrt, wobi de Hannen tosamen ein Korf billt.
Kommunkatschoon
duum|Handteken bi’n Strandvolleyball Wiel dat Speel drööft keen Anwiesen dör en Trainer geven warrn. De Spelers in en Mannschop mööt sik dorüm en Taktik torechtleggen, woans se sik gegensietig tosnacken künnt. Dat Snacken finnt tomeist twüschen de Ballwessels, wiel de Uttieten un in de Satzposen statt.
Uttiet
Jeedeen Mannschop kann in jeden Satz en Uttiet nehmen, un kann free bestimmen, wanneer se de nehmen will. Wieter schrifft dat Regelwark na 21 speelte Punkten en technische Uttiet vör, de dörtig Sekunnen duert. Dat gellt aver nich in drüdden Satz. Butendem drööft de Spelers dat Spel kort ünnerbreken, üm jemehr Sünnbrillen rein to maken. Faken warrt dat utnütt um dat fleten Speel vun’n Gegner to stören. De Schiedsrichter mutt dorüm en Speler verwarnen, wenn he dit taktische Middel to faken insetten deit. Schüll sik en Speler wiel dat Speel wat doon, hett de bedrapene Mannschop fief Minuuten Tiet, den Speler wedder in en Tostand to bringe, dat he wieterspelen kann. Wenn dat nich geiht, warrt dat Speel afbroken un för den Gegner weert. Wenn de Bedingen to slecht sünd (to’n Bispeel bi starken Regen), warrt dat Speel ünnerbroken un bi glieken Speelstand later wieterspeelt.
Technik
duum|Baggern bi de Annahm De grundsätzlichen Techniken vun’t Speel sünd jüst so as bi’n Volleyball in de Hall, vunwegen dat sik dat Speel dorvun afleiden deit. Man ünnerscheedt twüschen dat ünnere un bövere Tospeel. Dat bövere Tospeel warrt ok „Pritschen“ nöömt. Dorbi speelt de Speeler den Ball mit apene Hannen un afspreizte Fingers tomeist vör oder över’n Kopp. Dör de strengen Regeln bi’n Strandvolleyball un de Unsekerheit bi’t Utleggen dorvun hett dat ünnere Tospeel (oder „Baggern“) sünners bi de Profis de gröttere Bedüden as in de Hall. Dorbi warrt de Ball mit de utstreckten Arms speelt, de blangenenanner hollen warrt.
Kommunkatschoon
Tosätzlich to de Handteken warrt ok korte KOmmandos bruukt, üm den Mitspeler Anwiesen för den Angreep to geven. Begrepen, de dorbi faken bruukt warrt, sünd Line (Longline), Cross (schraag slahn Angreep), Shot (över’n Block op de Lien spelen) un Cut (korte, schraage Finte), ok in’n Tosamenhang mit -over (dorbi warrt blockt, so dat de ANgreep över’n Block speelt warrn mutt), to’ Bispeel Line-over. In’n düütschsprakigen Ruum sünd ok de Kommandos mit un ahn (Block) begäng.
In Profi-Mannschoppen sünd de beiden Spelers normalerwies so tosammenstellt, dat sik een vun jem tomeist as Blockspeler inbringt, wiel de annere op de Annahm spezialiseert is. Üm jemehr Strategie to kommunizeeren, hebbt de Spelers en eenfack System vun Handteken utklamüstert. Vör den Opslag wiest de Speler, de in’t Feld steiht, mit sien Fingers achter’n Rüch an, woans de Block stellt warrt un in welke Richt oder op welken vun de beiden Gegners de Opslag gahn schall. De beiden Hannen beteht sik dorbi tomeist op de beiden Gegenspelers. En slaten Fuust bedüüt, dat keen Block plaant is, utstreckte Wiesfingers schüllt en Longline-Block (an de Lien langs) andüden un en V-Teken ut Wies- un Middelfinger wiest en schraag blockten Ball (Cross) an. Wenn bi’n längeren Ballwessel en ne’en Block nödig warrt, gifft de Blockspeler wietere Handtteken.
Ball
duum|En Strandvolleyball De Ball besteiht buten ut en waterafwiesen, week Material (tomeist Kunstledder) un en Gummiblaas binnen in. He mutt de Bedingen in’t Fre’e, as Water un Sand, afkünnen un schüll helle Klören opwiesen. Mit en Ümfang vun 66 bit 68 cm un en Gewicht vun 260 bit 280 g is de Ball ’n lütt beten grötter as de Hallenvolleyball. De Binnendruck is mit 171 bit 221 mbar dorgegen aver sieter as de Hallenvolleyball.
Afloop
En Mannschop mutt den Ball na höchstens dreemol Anröhren wedder torüch över dat Nett spelen. De Block tellt dorbi as eersten Ballkuntakt – anners as bi’n Hallenvolleyball. De beiden Spelers vun een Mannschop mööt den Ball afwesselt spelen. Utnahmen sünd direkt na’n Block – dor dröff de Speler, de blockt hett den Ball noch en tweet mol anröhren – oder wenn dat bi’n eersten Ballkuntakt „bi de sülven Akschoon“ to en Dubbelanröhren kamen is, as to’n Bispeel vun’n Arm op’n annern Deel vun’n Lief.
In de Feldafwehr is dat bövere Tospeel mit Help vun de Fingers (apene Hand) ok streng regelt. De Ball dröff nich föhrt (to lang anröhrt) und o nich fangen oder smeten warrn. Eenzige Utnahm is en Ball, de hard slahn weer, bi denn en licht Föhren mööglich is (so nöömten „Beachdig“). Dorbi warrt de Hannen mit schalenförmig hollen Handflachen na’n Ball föhrt un de denn dör en aktiv Strecken vun de Arms speelt. Wanneer en Ball as „hard slahn“ gellt, hangt af vun de Reakschoonstiet, de de Afwehrspeler hett, den Afstand, den de Ball torüchleggt hett un de Snelligkeit un de Flaagbahn. En Opslag fallt nich ünner disse Regel.
De Ballwessel fangt mit’n Opslag an, de vun achter de Grundlien slahn warrn un op direkten Weg twüschen de beiden Antennen över’t Nett gahn mutt. De Gegner-Mannschop mutt dorbi fre’e Sicht op den Speler hebben, de den Opslag maken deit, un kann dat wenn nödig ok bi’n Schiedsrichter infoddern. De Speler, de den Opslag maken mutt, wesselt mit Winnen vun’t Opslagrecht. Stellt dat Schiedsgericht en Fehler in de Reeg fast, warrt de Wessel eerst denn maakt, de Speelstand warrt nich nadräglich richtig stellt.